Diari Oficial de la Generalitat Valenciana


Sumari del DOGV 3314, del 24-08-1998 (1998/6289)

RESOLUCIÓ de 29 de juny de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual sobre reordenació d'una illa existent en la UER, núm. 4 del nucli urbà Los Palacios de les Normes Subsidiàries de Formentera del Segura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3314

Data del DOGV
:   24-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6289


Data del document
:   29-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de juny de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual sobre reordenació d'una illa existent en la UER, núm. 4 del nucli urbà Los Palacios de les Normes Subsidiàries de Formentera del Segura. [1998/L6289]
  
Vist l'expedient relatiu al projecte de modificació puntual sobre reordenació d'una illa existent en la UER, núm. 4 del nucli urbà Los Palacios de les normes subsidiàries de planejament municipal de Formentera del Segura (Alacant), del qual resulten els següents:
  
Antecedents de fet
  
Primer
  
L'Ajuntament de Formentera del Segura, en sessió plenària del dia 13 de desembre de 1997, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 3 de setembre de 1997, i en un dels diaris de major difusió provincial el 28 de juliol de 1997. Durant el període d'informació pública no es presentà cap al·legació.
  
Segon
  
La documentació està integrada per memòria informativa i justificativa i plans d'estat actual i modificat.
  
Tercer
  
La Comissió Territorial d'Urbanisme d'Alacant, reunida en sessió de 8 de juny de 1998, informà favorablement l'aprovació definitiva del present expedient.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a la tramitació de modificacions de planejament general d'aquesta índole, que estan constituïdes pels articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, la documentació està completa i s'han demanat els diferents informes preceptius.
  
Segon
  
Quant al fons de l'assumpte, el present expedient té per objecte la reordenació d'un àmbit de sòl urbà, en concret la Unitat d'Execució UER-4 del nucli urbà Los Palacios integrada per 3 illes, la tercera de les quals, de forma trapezoïdal, té una meitat, aproximadament de 1.285 m2 segons les normes subsidiàries de planejament municipal de Formentera del Segura, destinada a espais lliures (P/J). La modificació pretén separar la zona verda de la resta del sòl edificable de l'illa amb la creació d'un vial de 10 m d'amplària entre les dues zones.
  
D'acord amb el contingut de la modificació proposada es produeixen les següents variacions en la UER-4: respecte de la superfície total, es manté inalterada; quant a superfície d'edificabilitat privada, passa de 7.195 m2 a 6.746 m2; la superfície destinada a vials passa de 5.667 a 6.003 m2 i la destinada a espais lliures de 1.285 m2 a 1.398 m2, de manera que amb la modificació plantejada no es produeix un menyscabament per a les zones verdes anteriorment previstes ni s'augmenta l'aprofitament lucratiu privat de l'àrea afectada, ja que s'ajusta a allò que s'ha previst en l'article 55.3 de la LRAU i als criteris sobre exercici de la potestat de planejament previstos en l'article 2 del dit text legal.
  
Tercer
  
La modificació comporta una diferent qualificació de les zones verdes o els espais lliures previstos amb anterioritat, per la qual cosa la seua aprovació requereix de l'informe previ favorable del Consell Superior d'Urbanisme, de conformitat amb l'article 55.4 de la LRAU. Òrgan aquest que mentre no es constituïsca exercirà les seues funcions el conseller d'Obres Públiques, Urbanisme i Transports segons estableix la disposició transitòria novena del dit text legal.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut d'allò que s'ha disposat en l'article 39.1 de la LRAU en relació amb l'article 6 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citat i la resta de concordant i de pertinent aplicació, resolc:
  
Primer
  
Informar favorablement l'aprovació definitiva de la present modificació de les normes subsidiàries de planejament del municipi de Formentera del Segura pel que fa a les zones verdes o espais lliures anteriorment previstos.
  
Segon
  
Aprovar definitivament la modificació puntual sobre reordenació d'una illa existent en la UER núm. 4, del nucli urbà Los Palacios, de les normes subsidiàries de planejament municipal de Formentera del Segura.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que puga exercitar qualsevol altre recurs que s'estime oportú.
  
València, 29 de juny de 1998.- El conseller d'Obres Públiques, Urbanisme i Transports: José Ramón García Antón.